Publication: Magyar Közlöny
Issue: MK-2010-24 (Year: 2010, Number: 24)
Era: contemporary
Section: A Kormány 32/2010. (II. 23.) Korm. rendelete
Paragraph Index: 215

16. A Projektvezetõ szolgálati helye Szlovák Köztársaság, Pozsony, és errõl a szolgálati helyrõl történõ mindenféle utazás az ENSZ/EGB Közlekedési Divíziójával való konzultáció után és annak jóváhagyásával történhet. Projektvezetõ-helyettes A Projektvezetõ-helyettest is az Intézõ Bizottság választja ki az egyik TER tagországból. A Projektvezetõ-helyettest a részt vevõ államok a Projektvezetõhöz hasonló alapon adják. Feladata, hogy távollétében helyettesítse a Projektvezetõt. Külön kötelezettségeit a Végrehajtó Ügynökség és/vagy Intézõ Bizottság határozza meg a Projektvezetõvel közösen. Felhatalmazása a Projektvezetõ felhatalmazásához kapcsolódik. Projektvezetõ-asszisztens Az elvégzendõ munkamennyiség függvényében az Intézõ Bizottság szakképzett asszisztens(eke)t választhat, korlátozott idõtartamra, aki(k) feladata a Projektvezetõ támogatása a TER irányításának mûszaki, mûködési és pénzügyi kérdéseiben. Az IntézõBizottsága Projektvezetõsegítségévelválasztjakiõketa TER Államokáltaljavasoltjelöltekközül.A résztvevõ Államok a Projektvezetõhöz vagy a Projekrvezetõ-helyetteshez hasonló alapon bocsátják rendelkezésre õket. Egyéb személyzet Amennyiben szükséges, egyéb háttérszemélyzet is foglalkoztatható és fizethetõ a Projektbõl a befogadó ország által biztosított személyi állományon felül a TER igényei szerint. Ezt az Intézõ Bizottság engedélyezi. VI. FÜGGELÉK Költségvetés A TER Projekt olyan költségvetésbõl mûködik, amelynek fõ bevételeit a tagállamok konvertibilis valutában, készpénzben befizetett hozzájárulásai képezik. Ehhez a költségvetéshez még hozzájárulást adhatnak: tagállamokon kívüli államok, a nemzetközi testületek és szervezetek és/vagy magántestületek. A TER tagállamokban mind az állami, mind a magántestületek, mint az egyetemek, tervezõ irodák, kivitelezõ társaságok, közlekedési szervezetek és bizonyos gyártó cégek stb. érdekeltek lehetnek a TER Projekt szponzorálásában. A tagállamok konvertibilis valutában adott hozzájárulásai azonos összegûek legyenek. A természetbeni hozzájárulások azonosságát a lehetséges mértékben kell biztosítani. Ez a költségvetés ötéves idõszakra szól. A költségvetési eszközöket, beleértve az államok természetbeni hozzájárulásait is, az EGB ellenõrzése mellett és a Projektvezetõ javaslatai alapján veszik igénybe, a munkaprogrammal és az Intézõ Bizottság irányelveivel összhangban. A TER államok természetbeni hozzájárulásainak fõ formái: a PCO mûködtetése, ülések megrendezése, a nemzeti szakértõk ellátmánya, a mûszaki jellegû jelentések és oktatási programok készítése, valamint különleges koordinációs tevékenységek ellátása és alvállalkozási szerzõdések kötése kormányzati végrehajtási eljárások révén. VII. FÜGGELÉK Az Egyesült Nemzetek és a Szlovák Köztársaság közötti székhelyegyezmény a Transz-Európai Vasúti Projekt Központi Iroda státuszáról Tekintettel a Szlovák Köztársaság döntésére, miszerint Pozsonyban biztosít helyszínt a Transz-Európai Vasúti Projekt Központi Iroda (a továbbiakban a „TER PCO”) tevékenységeihez, valamint Tekintettel arra, hogy a PCO fogja végrehajtani a számára a TER Együttmûködési Alapítványi Egyezményben (a továbbiakban a „TER Egyezmény”) elõírt funkciókat, mely Egyezmény aláírói a Szlovák Köztársaság Kormánya és az egyéb résztvevõ Kormányok [Egyesült Nemzetek Európai Gazdasági Bizottsága Transz-Európai Vasút (TER) Együttmûködési Alapítványi Egyezménye, Genf, 1993. december 17.], A Szlovák Köztársaság (a továbbiakban az „SZK“) és az Egyesült Nemzetek Európai Gazdasági Bizottsága (a továbbiakban az „ENSZ EGB”) által képviselt, a Transz-Európai Vasúti Projekt képviseletét ellátó Egyesült Nemzetek (a továbbiakban az „ENSZ”), a következõk szerinti megállapodást köti:

Source: https://magyarkozlony.hu/hivatalos-lapok/6dea914bac04bf0705c59f4dc413792318ade321/dokumentumok/40141e87b59e7c47263dfdc2a190f2dd91e2da6a/letoltes